Hæren sendes til Dijon hvor tsjetsjenere og arabere forbereder krig – Document
Av: Hans Rustad	17. juni 2020, 16:19
Slik ser Dijon ut etter fjerde natt med opptøyer. Reuters tar bilder når alle er gått hjem. Foto: Jim Cannolo/Reuters/Scanpix
Frankrikes innenriksminister Christopher Castaner sender forsterkninger til Dijon, etter at tsjetsjenere og arabere siden fredag har ligget i åpen konflikt. Skrikende unge menn løper rundt med våpen og det er generelt kaos og lovløshet.
Borgermesteren sier han aldri har opplevd maken og er glad for assistanse fra Paris.
Francois Rebsamen, the Mayor of Dijon, said: 'What happened is unprecedented and unacceptable.'
Vanlige mennesker er vettaskremte. Unge menn strutter rundt med Kalasjnikover.
Seks personer er skadd, en alvorlig, men det er ikke foretatt arrestasjoner. Når man ser alle våpnene forstår man hvorfor. Selv om flere av våpnene sies å være softguns og kopier, er politiet redde for at våpnene skal rettes mot dem.
Det hele begynte da en 16 år gammel tsjetsjensk gutt ble angrepet av en arabisk narkohandler. Tsjetsjenerne organiserte seg og ville ta hevn og finne de skyldige. Araberne fant seg ikke i å bli overkjørt og samlet seg på sin side. Det er særlig algirere som står mot tsjetsjenere.
Foreløpig har ikke noen kommet alvorlig til skade. Men folk jazzer hverandre opp og ting kan fort komme ut av kontroll.
Det strømmer til tsjetsjenere fra hele Frankrike. Det er som forberedelse til et slag.
Situasjonen kan fort komme ut av kontroll. Hvis den ikke allerede er det.
Dette er hva samfunnskommentatorer har advart mot i lang tid. Mange franske byer har de samme enklaver av utålmodige, hissige, unge menn som lever av kriiminalitet og trygd.
Sverige er på vei mot samme tilstand.
Det vrimler med Instagram-filmer av unge menn med våpen. Men mediene nøler med å vise dem. De er redd folk skal forstå at situasjonen er mye verre enn de blir fortalt.